Exqrch/javanese-Komodo-pixelgpt huggingface dataset:
Kabupatèn Temanggung Kabupatèn Temanggung iku kabupatèn ing Jawa Tengah
Kutha Temanggung iku kutha krajané kabupatèn iki
Jembaré wewengkon kabupatèn iki ± 870,25 km² utawa 87.025 hèktar
Kabupatèn iki wewatesan karo Kabupatèn Kendhal ing sisih lor, Kabupatèn Semarang ing sisih wétan, Kabupatèn Magelang ing sisih kidul, sarta Kabupatèn Wanasaba ing sisih kulon
Sebagian gedhé wewengkon Kabupatèn Temanggung wujud dhataran dhuwur lan pagunungan, yaiku péranganing rangkéan Dataran Dhuwur Dièng
Ing tapel wates karo Kabupatèn Wanasaba dumunung Gunung Sindara lan Gunung Sumbing
Temanggung dumunung ing dalan provinsi sing ngubungaké Semarang-Purwakerta
Jalur Parakan-Welèri ngubungaké Temanggung karo jalur Pantura
Kabupatèn Temanggung ketata saking 20 kacamatan, yaiku:
Kabupatèn Wanagiri Kabupatèn Wanagiri (Carakan: ꦏꦨꦹꦥꦠꦺꦤ꧀ꦮꦤꦒꦶꦫꦶ) iku kabupatèn ing Jawa Tengah, pernahé ing sisih wétan kidul
Kutha Wanagiri iku kutha krajan kabupatèné, kutha-kutha liyané, lan liya-liyané
Jembar wewengkon kabupatèn iki ± 1.822,37 km²
Kabupatèn Wanagiri duwe macem-macem jinis potensi, kayata ing sektor pertanian, kehutanan, perkebunan, pariwisata, industri lan pertambangan
70° 32' - 80° 15' Lintang Kidul lan garis bujur 110° 41' - 111° 18' Bujur Wetan Kacamatan
Saiki Kabupatèn Wanagiri dipanggedhèni déning Bupati Joko Sutopo lan Wakil Bupati Edy Santosa, S.H
sing menang Pemilihan Umum Kepala Laladan kanggo mangsa kalungguhan 2015-2020
Kabupatèn Wanagiri ketata saking 25 kacamatan
Kacamatan-Kacamatan ing Kabupatèn Wanagiri yaiku: Lambang lan sesanti
Lambang lan sesanti Kabupatèn Wanagiri dikukuhaké ing taun 1967
Sesanti sing uniné "Sabda Sakti Nugrahaning Praja" iki sawijining sengkalan sing bisa diartèkaké "sabda"= 7, "sakti" = 6, "nugrahaning" = 9, lan "praja" = 1 dadi taun 1967 Masèhi, taun ditetepakéné lambang lan sesanti iki.
Kabupatèn Wanasaba "Kanggé kagunan sanès saking , mangga mriksani ." Kabupatèn Wanasaba (panulisan ing basa Indonésia "Wonosobo") iku kabupatèn ing Jawa Tengah, pernahé ing tengah-tengah provinsi Jawa Tengah, kutha Wanasaba iku kutha krajan kabupatèné, kutha-kutha liyané:, lan liya-liyané
Jembar wewengkon kabupatèn iki ± 984,68 km² utawa hèktar
Sapérangan gedhé wewengkon Kabupatèn Wanasaba wujud laladan pagunungan
Pérangan wétan (tapel wates karo Kabupatèn Temanggung) dumunung loro gunung geni: Gunung Sindoro (3.136 mèter) lan Gunung Sumbing (3.371 mèter)
Laladan lor minangka péranganing Dhataran Dhuwur Dieng, kanthi pucuké Gunung Prahu (2.565 mèter)
Ing sisih kidul, dumunung Wadhuk Wadaslintang
Kutha krajan Kabupatèn Wanasaba dumunung ing tengah-tengah wewengkon Kabupatèn, sing dadi laladan hulu Kali Serayu
Wanasaba diliwati dalan provinsi sing nggabungaké Kutha Semarang-Kutha Purwakerta
Kabupatèn Wanasaba ketata saking 15 kacamatan, kalurahan lan désa
Kacamatan-Kacamatan ing Kabupatèn Wanasaba ya iku:
Gunung Tidar Gunung Tidar iku gunung ing tengah-tengah Kutha Magelang, dhuwure ± 500 m saking lumahing sagara
Gunung kang sajeroning legenda dikenal minangka "Pakuné tanah Jawa" iku dumunung ing tengah kutha Magelang
Gunung Tidar duwé sajarah kang dawa sajeroning perjuangan bangsa Indonésia
Ing Lembah Tidar, Akademi Militer minangka kawah candradimuka kang nggemblèng para calon prawira militèr, madeg ing tanggal 11 November 1957
Ana telung obyèk wigati ing bukit Tidar iki, ya iku: kapisan anané cagak gendéra kang biyasa dianggo upacara déning taruna Akademi Militer
Saben taun para taruna Akmil kudu mènèk cagak mau kanggo masang gendéra sang dwiwarna
Obyèk kaloro ya iku wujud tugu kang dhuwuré rong mèter
Tugu iki diwangun saka printahé Sri Sultan Hamengkubuwono IX kanggo nengeri kaputusané nyerahaké karajan menyang rakyat ("tahta untuk rakyat")
Ing pucuking tugu iki ana pesen kanggo génerasi kang bakal teka, ya iku lambang Garuda Pancasila lan tulisan Sing Salah Sèlèh tinulis ing aksara Sangskreta
Obyek katelu wujud patilasan Éyang Semar dumunung ana ing sangisoré wit jati kang gedhé dhéwé..
Abimanyu Abimanyu (Sangskreta "Abhimanyu") iku sawijining paraga saka wiracarita "Mahabharata"
Dhèwèké putrané Arjuna lan Dèwi Wara Sembadra
Papan dunungé ana ing kasatriyan Tanjunganom iya Plangkawati
Abhimanyu iku putra Arjuna karo garwané sang Subhadrā lan mula iku ditepungi mawa jeneng métronimik Saubhadra
Dhèwèké matèni Lakṣamaṇa, putrané Duryodhana ing dina kapindho Bhāratayuddha
Nanging ing dina kaping 13, dhèwèké dhéwé palastra
Abhimanyu iku bagus banget lan garwané ya iku Uttarā, putriné Ratu nagara Wirāṭa
Putrané, sang Parikṣit bakal jumeneng dadi ratu ing Hastinapura
Ing padhalangan, Abimanyu iku digambarké kadidéné satriya kang bagus citrané, alus budiné, nanging wataké getapan (gampang nesu) lan gampang mara-tangan
Kaya ingkang rama, Abimanyu kondhang kadidéné satriya utama kang kuat tapabratané, mula Abimanyu klakon kasinungan wahyu-wahyu kanaréndran, kaya ta Wahyu Cakraningrat, Wahyu Widhayat, wahyu Antatwulan, lan sapituruté
manut wecaning déwa sapa kang kadunungan wahyu mau bakal bisa dadi naréndra gung binatara
Nanging Abimanyu ora nganti klakon madeg ratu, jalaran dhèwèké palastra ing paprangan ing Tegal Kurusetra kanthi dikrocok gegaman lan dikroyok déning para Kurawa
Abimanyu nalika isih bocah
Nalika isih dadi bocah, Abimanyu klakon nyirnakaké nata ing Plangkawati, Prabu Angkawijaya lan patihé aran Jayamurcita, kang nduwé kekarepan arep nggarwa Déwi Wara Sumbadra kang wis diwengku garwa déning Arjuna lan peputra Abimanyu
Prabu Angkawijaya lan Jayamurcita tiwas saka tangané Abimanyu
Sukmané manjing ana ragané Abimanyu, lan nagarané uga banjur dadi kasatriyané Abimanyu
Abimanyu pisanan dhaup karo Dèwi Siti Sundari (Siti Sendari), putriné Prabu Sri Bathara Kresna ing Dwarawati
Dadi Abimanyu iku putra mantuné Prabu Kresna
Sabanjuré kanthi sesidheman uga krama olèh Déwi Utari, putriné Prabu Matswapati ing Wiratha, patutan siji asma Radén Parikesit iya Paripurna kang ing tembéné jumeneng nata ana nagara Ngastina sabubaré perang Baratayuda kanthi jejuluk Prabu Kresnadwipayana, (nunggak semi karo jejuluké ingkang éyang buyuté, Abiyasa iya Wiyasa)
Abimanyu gugur ing pabaratan sadurunge Parikesit lair
Ing Perang Baratayuda, Abimanyu bisa klakon mbedhah gelar perang Cakrabyuha, kang dipandhégani Pandhita Durna nadyan akhiré palastra kanthi tatu arang kranjang amarga diranjap gegaman marang Kurawa
Mula lakon Abimanyu palastra uga asring karan "Ranjapan Abimanyu Gugur" kang pancèn ngeres-eresi
Abimanyu lan Lesmana mati sampyuh
Ing peperangan, Abimanyu wis tatu arang kranjang lan katon tanpa daya, nanging isih tetep maju
Lesmana Mandrakumara iya Raden Sarojakusuma (putrané Prabu Duryudana, nata Ngastina) kang péngin mrejaya Abimanyu, banjur maju nyaketi karo nggawa keris ligan
Keris iku arep kanggo nyuduk Abimanyu, nanging kurang prayitna.
Abimanyu tetéla isih nggagem keris Kyai Pulanggeni
Lesmana namaké kerisé marang Abimanyu kang njalari tumekèng pati
Nanging sadurungé sukmané oncat saka ragané, Abimanyu uga kasil nyuduk Lesmana Mandrakumara nganggo Pulanggeni nganti Lesmana tumekaning pati
Weruh Lesmana Mandrakumara mati, Jayadrata (bapa pamané Lesmana) ngepruk sirahé Abimanyu kang wis tanpa daya nganggo gada Kyai Glinggang saéngga musthakané ajur mumur
Abimanyu palastra ing madyaning rananggana
Para Kurawa surak ambata rubuh
Goteking wong akèh kang matèni Abimanyu iku Jayadrata iya Tirtanata
Udan tangis para pepundhén Pandhawa
Arjuna sumpah, yèn dina iku uga ora bisa matèni Jayadrata, dhèwèké luwung lampus dhiri
Déning para Kurawa Jayadrata diumpetaké ing gedhong waja
Dijaga rapet, pamrihé supaya aja nganti bisa dipatèni Arjuna lan Arjuna dhéwé supaya klakon "tata glondhong" lampus dhiri kanthi cara pati obong
Nanging bab iku diwuningani Prabu Kresna (botohé Pandhawa)
Jayadrata dipancing murih ngungak kaanan njaba liwat jendhéla
Ya nalika Jayadrata anguk-anguk liwat jendhéla iku, Arjuna nglepasaké jemparingé Kyai Sarotama
Ngenani janggané Jayadrata saéngga tugel thel lan sirna margalayu
Saguguré Abimanyu, Dèwi Siti Sendari nedya bela pati, ambyur ing pancaka utawa tumangan
Déné Dèwi Utari kang nalika iku nembé mbobot sepuh wijining calon ratu tlatah Jawa isih bisa digondhéli déning para pepundhèn
Serat kasusastran Jawa klasik
Salah sijining wohing kasusastran Jawa klasik kang nyritakaké guguré Abimanyu pengawak kusuma kang wedi wirang wani mati iki, ya iku serat Wirawiyata
Serat wujud tembang sinom puniki anggitané pujangga kaloka Mangkunagara IV
Cuplikan tembang sinom iku mangkéné: "Déné kadi Sang Partasuta, Bimanyu kala tinuding, Mangrurah kang gelar cakra, Déning Sang Yudhistira ji, Sukaning tyas tan sipi, Dupi rinoban ing mungsuh, Kesthi trahing satriya, Wedi wirang wani pati, Yekti mangku tamsiling para prawira"
Kaya kawuningan, isining Serat Wirawiyata anggitané Mangkunagara IV iku pancèn wujud piwulang bab kaprajuritan
"Yoganira kang para prajurit, lamun bisa anuladya, duk ing nguni caritané, andel ira Sang Prabu Sasrabahu ing Maèspati, aran Patih Suwanda, lalabuhanipun, kang ginelung triprakara, guna kaya purun ingkang den antepi, nuhoni trah utama" "Liré lalabuhan triprakawis, guna bisa sanès kareng karya, binudi dadya unggulé, kaya sayektinipun duk bantu prang Manggada nagri, amboyong putri domas katur ratunipun, purue sampun tetéla, aprang tanding lan ditya
sampun tetéla, aprang tanding lan ditya Ngaka nagri, Suwanda mati ngrana" Serat Tripama uga nyiratakaké bab guguré para paraga wayang lan nyeritakaké tuladha kang becik saking para paraga wayang: Arjuna Sasrabahu, Patih Suwanda (Bambang Sumantri), lan Kumbakarna.
Drupadi Dèwi Drupadi iku salah swijining paraga wayang putri Prabu Drupada saka Cempalareja
Ing Mahabharata, paraga iki sinebut "Draupadi"
Ing wayang lan pedhalangan asring karan "Drupadi"
Ana kalane uga sinebut "Dewi Kresna"
Ing versi India, Drupadi dadi bojone Pandhawa
Ing pedhalangan, Drupadi dadi bojone Yudhistira
Wanita iki putri Prabu Prabu Drupada kang pembarep saka Dèwi Dèwi Gandawati
Dhèwèké mbakyuné Dèwi Dèwi Srikandhi lan Radèn Drustajumena
Seka jejodhoane karo Yudhistira, nduwé anak Pancawala
Nanging yèn ing India, anaké ana lima: Ing kedadeyan kalah dhadhu, Drupadi dadi bandhan amarga Pandhawa kalah karo Kurawa
Ing kéné Dursasana nyoba nglukari klambine Drupadi
Mula saka iku, wanita iki sumpah yèn ora arep kramas yèn durung kramas nganggo getihe Dursasana
Sumpah iki bisa kaleksanan ing perang Bharatayudha
Drupadi mèlu Pandhawa munggah gunung Himalaya nuju surga.
Diah Hadaning "Diah Hadaning" iku salah sawijining pujangga sastra Jawa lan sastra Indonesia
Wanita kelairan Jepara 4 Mèi 1940 iki wiwit nulis taun 1970-an
Tulisané awujud geguritan, carita cekak, novèl, drama,lan salin basa dongèng bocah
Dhèwèké asring kasingkat nganggo jeneng DIHA
Saka puisi, Diah Hadaning natè nampa bebungah saka Malaysia saka kumpulan puisi "Surat dari Kota"
DIHA nggulawentah Warung Sastra DIHA, wadhah kanggo ngembangaké komunitas kang pinisah panggonan (jarak jauh)
Soelardi" iku salah sijiné pujangga sastra Jawa Modern kang wiwitan
Dhèwèké lair ing Wanagiri, 1885
Wiwit cilik seneng seni lan wayang, mula saka iku Mangkunagara VII ketarik
Ing kraton, Soelardi dadi juru gambar, panatah wayang, waranggana, lan guru basa Jawa
Nalika yuswané ngancik 22 taun, Soelardi kepincut marang wanodya mangkunagaran
Tresna kasambut nanging ora kareston déning wong tuwané sing wadon
Seka tresna kang ora tuntas iku, R.B
Soelardi nganggit buku "Serat Rijanto" kang isiné ngritik kaanan ing kraton
Sesambungan kang kapindho bisa kaleksanan
Sawisé suwé lumaku, garwané kang saka trahing ningrat iku séda
Bubar iku Soelardi metu saka kraton
Dhèwèké urip saka nggambar lan natah wayang
Priyayi iki séda ing taun 1965
Kabupatèn Kadhiri Kabupatèn Kadhiri, (Basa Indonésia: "Kediri", (Carakan: ꦏꦧꦸꦥꦠꦺꦤ꧀ꦏꦼꦣꦶꦫꦶ, Pegon: ), iku kabupatèn ing Jawa Wétan, Indonésia
Pare iku kutha krajané
Jembar wewengkon kabupatèn iki ± 1368.05 km²
Kabupatèn Kadhiri minangka lokasi punjer krajan wigati Nusantara ing wiwitan milenium kapindho, Krajan Kadhiri
Ing mangsa kejayaané, ya iku nalika ana ing sangisoré papréntahan Raja Jayabaya, prabawané nganti tekan Ternaté
Situs Tondowongso, sing tinemu taun 2007, nuduhaké yang ing panggonan iki dunungé punjer papréntahan krajan iki
Kabupatèn Kadhiri duwé sawatara papan wisata, antarané Gunung Kelud ing Wates, Guwa Maria Pohsarang ing Semen, Candhi Tegowangi ing Paré lan uga petilasan Sri Aji Jayabaya ing Désa Menang, Kacamatan Pagu sing biyèn dadi papan muksané raga Raja Jayabaya lan sing kari mung sandhangané
Kabupatèn Kadhiri wewatesan ing sisih lor karo Kabupatèn Jombang lan Kabupatèn Nganjuk, ing sisih kulon karo Kabupatèn Nganjuk (mligine Kertasana) lan Kabupatèn Tulungagung, ing sisih kidul karo Kabupatèn Tulungagung lan Kabupatèn Blitar, sarta ing sisih wétan karo Kabupatèn Malang lan Kabupatèn Jombang
Kabupatèn Kadhiri katata sajeroning 25 kacamatan, 344 kalurahan lan désa
Kacamatan-Kacamatan ing kabupatèn iki ya iku: Panganan lan Plesiran
Kadhiri duwé panganan kas, ya iku: tahu kuning, gethuk pisang, lan jangan tumpang
Jangan tumpang iku digawé saka témpé bosok utawa témpé sing wis sadina terus diuleg/dijur, dibumboni, banjur disanteni
Tahu kuning Kadhiri uga mau tahu takwa
Miturut katrangan para nimpuna sing mumpuni babagan sajarah, tembung takwa iku asalé saka tembung "tok wa" tembung sing asalé saka Negeri Cina
Ing Kadhiri, tahu ora mung didol kaya adaté, nanging uga diolah dadi kripik tahu
Kabèh panganan kas Kadhiri iku akèh didol ing dalan Pattimura, Kadhiri]]
Dalan Pattimura iku pancen punjeré tuku olèh-olèh saka Kadhiri
Nanging béda karo jangan tumpang
Jangan tumpang iku gathukané karo sega pecel, kang akèh didol wayah ésuk lan wengi
Yèn ésuk akèh ditemoni ing warung-warung omahan, nanging yèn wengi akèh didol ing pèrènging dalan
Pusat wong dodol jangan tumpang lan sega pecel iku ana ing Dalan Daha
Awit saka jam 19.00 nganti jam 24.00, dalan Daha ora tau sepi
Saka punggawa pamaréntah nganti tukang bècak kabèh ngumpul dadi siji nèng Dalan Daha, mung kanggo bisa ngrasakaké jangan tumpang uga sega pecel kas Kadhiri
Kadhiri kutha kang akèh duwé panggon plesir
Panggon-panggon plesir iku kaya ta Simpang Lima Gumul, Grojogan Dholo, Gumul "Paradise Island", Gunung Kelud, Bendungan Waru Turi, Candhi Tégawangi, Candhi Surawana, Candhi Tua Puh Sarang, Petilasan Sri Aji Jayabaya, lan Kadhiri "rafting"
Simpang Lima Gumul diyasa taun 2003, nalika Sutrisno dadi Bupati Kadhiri
Akèh wong Kadhiri nyebut yèn SLG (Simpang Lima Gumul) iku kaya ka'bahe Kadhiri, nanging asliné SGL iku niru yasan ing Paris sing jenengé "L'Ach de Triomphe".
Simpang Lima Gumul diyasa ing tlatah Kadhiri panjeré ing Désa Tugu Rejo Kacamatan Ngasem
Ana sing ngomong yèn Simpang Lima Gumung iku asliné kainspirasi saka Jangka Jayabaya kang duwé pangarep-arep bisa ndadèkaké siji limang wewengkon ing Kadhiri
Grojogan Dholo ana ing Dhusun Besuki, Désa Jugo, Kacamatan Maja kira-kira ana 25 kilomèter saka Kutha Kadhiri
Grojohan Dholo ora tau sepi saka wong plesir, akèh wong kang seneng dolan menyang grojogan Dholo
Wisatawan ora mung saka Kadhiri nanging uga saka kutha liya lan provinsi liya
Hawa ing Grojogan Dholo adhem amarga ana 1.800 kaki saka rai laut
Wong kang plesir uga disuguhi panggon kanggo kémah utawa adaté ingaran "Camping Ground"
Ing kana uga ana kebon strobèri uga kebon janganan, dadi yèn dolan mrana para wisatawan uga bisa tuku strobèri lan janganan kang isih seger
Gumul "Paradise Island" utawa adaté ingaran GPI iku wisata bèji kang gedhé ing Jawa Wétan
GPI dadi salah sawijining panggon plesir sing disenengi karo masarakat Kadhiri, amarga duwé fasilitas kang pepak
Ing GPI ana "speed slide, body slide," kolam jamur, "fun boomerang", kolam bak kutah, lan "flying fox"
Rega karcis ora larang mung Rp 20.000,00 kanggo wong tuwa, lan Rp 15.000,00 kanggo cah cilik
GPI duwé visi kang gedhé ya iku GPI dadi simbul wisata banyu kang paling apik lan gedhé ing Jawa Wétan lan Nasional
Gunung Kelud salah sawijining gunung kang isih aktip ing Indonésia
Gunung Kelud ana ing Kacamatan Ngancar, Kabupatèn Kadhiri
Gunung kang tau mbledhos ing taun 2007 iki saiki nganakaké gunung cilik utawa ingaran anak Gunung Kelud
Kaanan iku luwih disenengi karo para wisatawan amarga Gunung Kelud sang saya ramé
Sesawangan ing puncuk kepundhèn kang ana bendhungan banyu ijo dadi biji tambahan kaélokané Gunung Kelud
Bendhungan Waru Turi , bendungan kang ana ing pèrènging dalan gedhé Kertasana-Kadhiri
Bendhungan iki dadi papan wisata kang uga disenengi déning masarakat Kadhiri, amarga "fasilitas" kang dicepakaké pepak
"Flying fox" ora mung ana ing Gunung Kelud nanging uga ana ing Bendhungan Waru Turi, saliyané iku uga ana bendhungan teratai (bendhungan kang kebak kembang teratai)
Ing kana uga ana kolam nglangi, dolanan bocah, lan sing paling wigati ya iku ana warung iwak seger
Saka dolanan banyu nganti wisata panganan kabèh ana ing wisata Bendhungan Waru Turi
Rega karcis uga murah, mung Rp 2.000,00 kémawon
Ing Jawa Wétan akèh ditemoni candhi-candhi cilik, salah sawijné ya iku candhi Tégawangi
Candhi Tégawangi ana ing Kacamatan Plemahan Kabupatèn Kadhiri, kira-kira ana 24 kilomètèr saka Kutha Kadhiri
Ora ana karcis yèn arep lumebu papan wisata iki, amarga pancèn ora patia dirawati karo pamaréntah
Akèh péranganing candhi sing ilang amarga dicolong utawa rusak
Candhi Surawana ya iku candhi Hindhu sing ana ing Désa Canggu, Kacamatan Paré, Kabupathèn Kadhiri, ± 25 km saka arah wétan Kutha Kadhiri.
Candhi Surawana duwé jeneng asli Wishnubhawanapura
Para ahli sajarah kang mumpuni ngira-ngira candhi iki diyasa abad 14 kanggo Yang Mulia Bhre Wengker, ratu Karajan Wengker ing Tlantah Majapahit
Candhi Surawana sing ana saiki ora wutuh saka asalé, sing ana saiki ya iku candhi kasil saka "rekonstruksi" para nimpuna arkéologi sing mumpuni
Kampung Inggris, Kacamatan Paré, Kabupatèn Kadhiri
Kampung Inggris punika kampung ingkang kathah kursusan basa Inggris
Kampung Inggris panggoné ana ing Kacamatan Paré
Ancer-anceré ana ing dalan Anyelir, dalan Brawijaya, dalan Kemuning Désa Tulungrejo, lan Désa Singgahan, kacamatan Paré, kabupatèn Kadhiri, Jawa Wétan.
Malaékat Malaékat punika makluk ingkang kadadosaké saking nur
Malaékat boten saged dipriksani kalih tiyang,malaékat kacipta déning Allah panguwasa donya boten dicaosi pepénginan bangkang dhateng paréntahipun Allah
Malaékat ingkang kados dikawruhi inggih punika:
Kabupatèn Bangkalan Kabupatèn Bangkalan (Pegon: /) iku kabupatèn ing Jawa Wétan tegesé ing Pulo Madura, kutha Bangkalan iku kutha krajan kabupatèné, kutha-kutha liyané, lan liya-liyané
Jembar wewengkon kabupatèn iki ± 1.260.14 m2, kanthi sing ndunungi 945.425 jiwa
112-113 Bujur wétan, 6-7 Lintang kidul
Kabupatèn Bangkalan ketata saking 18 kacamatan,---kalurahan lan---désa
Kabupatèn Banyuwangi Kabupatèn Banyuwangi iku kabupatèn ing Jawa Wétan, kutha Banyuwangi iku kutha krajan kabupatèné, kutha-kutha liyané:---, lan liya-liyané
Jembar wewengkon kabupatèn iki ± 5.782,50 km² utawa---hèktar
kabupatèn iki anané ing ujung wétan pulo Jawa
Pembentukan Kabupatèn Banyuwangi diwiwiti kanthi anané krajan Blambangan
Ing taun 1743 kabèh Jawa Wétan (kalebu Blambangan) dijupuk saka VOC
Nanging, pirang-pirang dékade mengko sawisé Inggris berhasil ngrebut Blambangan lan nyipta kantor perdagangan
Iki nyebabaké VOC njupuk alih wilayah Blambangan lan sakiwa tengené
Wilayah iki banjur dikenal kanthi jeneng Banyuwangi
Sajroné perjuangan kasebut, uga ana perang Puputan Bayu sing kalebu bagèan prosès kelairan Kabupatèn Banyuwangi
7,43° – 8,46° Lintang Kidul dan 113,53° – 114,38° Bujur wétan Papréntahan
Kabupatèn Banyuwangi ketata saking 25 kacamatan,---kalurahan lan---désa
Kacamatan-Kacamatan ing kabupatèn iki yaiku: Demografi
Populasi Banyuwangi cukup beragam, suku Osing sing mayoritas
Nanging, ana uga suku Madura lan Jawa sing cukup gedhe, uga kelompok minoritas kayata suku Bali lan Bugis
Suku Osing iku asli saka Kabupaten Banyuwangi lan biasane dianggep minangka sub-suku saka suku Jawa
Dhèwèké nggunakake basa Osing sing dikenal minangka salah sawijining basa Jawa paling tuwa
Kesenian asli Banyuwangi antara lain kuntulan, gandrung, jaranan, barong, janger lan seblang
Basa lan kabudayan suku Osing minangka warisan basa lan budaya Blambangan, ora kena pengaruh basa lan budaya Bali, kaya sing dikira saperangan masyarakat
Ibu kota Kabupaten Banyuwangi 239 kilometer sisih wetan Surabaya
Kutha Banyuwangi minangka ujung paling wetan saka Jalur Pantura, uga titik sepur paling wetan ing pulo Jawa
Saka Surabaya, Kabupaten Banyuwangi bisa ditempuh liwat rong dalan, yaiku Jalur Lor lan Jalur Kidul
Jalur Lor minangka bagéan saka Jalur Pantura sing wiwit saka Daru Ujung Kulon nganti Pelabuhan Ketapang, dene Jalur Kidul minangka cabang saka Jalur Pantura saka Kabupaten Pasuruan liwat Kabupaten Lumajang lan Kabupaten Jember
Pelabuhan Ketapang dumunung ing sisih lor kutha Banyuwangi, lan nyambungake Jawa karo Bali liwat ferry
Kanggo transportasi udara, ana Bandara Banyuwangi sing nyambungake Banyuwangi karo kutha Denpasar, Bali, Surabaya, Jakarta lan Kuala Lumpur , Malaysia
"Artikel utama: Daftar Bupati Banyuwangi" "Artikel utama: Dewan Perwakilan Rakyat Daerah Kabupaten Banyuwangi" Masakan Banyuwangi
Kabupaten Banyuwangi nduweni macem-macem panganan khas Banyuwangi, kalebu: Jajanan tradisional.
Kabupaten Banyuwangi nduweni macem-macem jajanan khas pasar Banyuwangi, antarane: Ombenan
Kabupaten Banyuwangi nduweni macem-macem ombenan khas Banyuwangi, antara liya: Kabupaten Banyuwangi nduweni macem-macem oleh-oleh khas Banyuwangi, antara liya: Kabudayan
Kajawi minangka papan persimpangan saking Jawa tumuju Bali, Kabupaten Banyuwangi ugi dados papan patemon maneka warni kabudayan saking maneka daerah
Kabudayan masyarakat Banyuwangi diwarnai dening budaya Jawa, Bali, Madura, Melayu, lan Eropa kang pungkasane dadi kabudayan lokal kang durung nate ditemokake ing dhaerah apa wae ing pulo Jawa
Bathik sing diarani jati diri Bangsa Indonesia ora bisa dipungkiri
Wontenipun satemene minangka perangan saking pagesangan masarakat Indonesia mliginipun tiyang Jawi
Motif-motif kasebut diilhami ora adoh saka urip saben dina
Semono uga karo banyuwangi, ana sawetara motif sing misuwur, yaiku Batik jinis iki minangka perangan saka Motif Batik Istimewa Banyuwangi sing isih urip lan ngrembaka ing kalangan masyarakat lokal
Kesenian tradhisional Kesenian tradisional khas Banyuwangi meliputi: Kesenian iki kalebu kesenian khas Banyuwangi sing isih urip lan ngrembaka ing kalangan masyarakat setempat
Gamelan Banyuwangi kang mligi digunakake ing beksan Gandrung iki nduweni ciri khas dhewe-dhewe, anane biola loro, salah sijine didadekake pangripta tembang
Miturut sejarah, wong Eropa weruh pagelaran Gandrung sing diiringi suling watara abad 19 lan nyoba nylarasake karo biola sing digawa
Irama sing diasilake biola nyentuh atine para penonton lan wiwit iku biola wiwit ngganti suling amarga bisa ngasilake nada dhuwur sing ora bisa diasilake dening suling
Alat musik tradisional sing digunakake kanggo gamelan Banyuwangi yaiku: Saliyane gamelan kanggo beksan Gandrung, gamelan kang digunakake kanggo pagelaran Angklung Caruk iki rada beda karo gamelan Gandrung amarga saka angklung pring kang dilaras, miturut nada
Kanggo gamelan ronda, kabeh piranti musik digawe saka pring, dene kanggo pagelaran Janger digunakake gamelan Bali lan Rengganis, gamelan Jawa komplit
Mliginipun kesenian Hadrah Kunthulan ngginakaken rebana, beduk, kendhang, biola lan kadang bonang (disebut “reong” ing gamelan Bali)
Modernisasi uga ora bisa dihindari ing seni karawitan Banyuwangi, kanthi muncule maneka warna variasi musik kang arupa tetandhingan tradhisional lan modern, kayata Kunthulan Ciptaan, Gandrung Ciptaan, Kendhang Kempul Ciptaan lan Janger Campursari
Pertandhingan kasebut nggabungake unsur elektronik ing musik lan dadi seni populer ing masyarakat
Nanging, sawetara ahli budaya kuwatir yen kesenian kasebut bakal mengaruhi seni klasik sing wis atusan taun ngrembaka.
Kabupatèn Blitar Kabupatèn Blitar (Carakan: ꦏꦧꦸꦥꦠꦺꦤ꧀‌ꦧ꧀ꦭꦶꦠꦂ, Pegon: ), inggih punika salah sawijining kabupatèn ing tlatah Jawa Wétan mawi kutha krajan ing Kanigara
Jembaripun kabupatèn punika sawatawis 1,588.79 km2
Blitar, kutha lan kabupatèn, dumunung ing sikil Gunung Kelud, Jawa Wétan
Tlatah Blitar tansah kapapar lahar Gunung Kelud kang wis njeblug ping puluhan wiwit taun 1331
Lapisan lemah vulkanik kang ditemokaké ing Blitar iku sejatiné minangka asil saka lahar beku Gunung Kelud kang njeblug sacara périodik wiwit pirang-pirang taun kepungkur